CELEX: C2007/223/27
Language: hu
Date: 2007-09-22 00:00:00
Title: T-293/07. P. sz. ügy: A Közszolgálati Törvényszék F-27/06. és F-75/06. sz., Lofaro kontra Bizottság egyesített ügyekben 2007. május 24-én hozott végzése ellen Alessandro Lofaro által 2007. augusztus 3-án benyújtott fellebbezés

22.9.2007   
            
            
               HU
            
            
               Az Európai Unió Hivatalos Lapja
            
            
               C 223/16
            
         A Közszolgálati Törvényszék F-27/06. és F-75/06. sz., Lofaro kontra Bizottság egyesített ügyekben 2007. május 24-én hozott végzése ellen Alessandro Lofaro által 2007. augusztus 3-án benyújtott fellebbezés
   (T-293/07. P. sz. ügy)
   (2007/C 223/27)
   Az eljárás nyelve: francia
   Felek
   
      Fellebbező: Alessandro Lofaro (Lisszabon, Portugália) (képviselő: J.-L. Laffineur ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság nyilvánítsa a fellebbezést elfogadhatónak és megalapozottnak, következésképpen
            
         
               —
            
            
               helyezze hatályon kívül a Közszolgálati Törvényszék F-27/06. és F-75/06. sz. ügyekben 2007. május 24-én hozott végzését;
            
         
               —
            
            
               döntsön az ügy érdemében, és adjon helyt a fellebbező keresetének.
            
         Jogalapok és fontosabb érvek
   Fellebbezésében a fellebbező előadja, hogy a Közszolgálati Törvényszék a személyzeti szabályzat 90. cikke (2) bekezdésének értelmezése során, különösen a panasz benyújtására előírt határidő és e határidő lejáratának szempontjából irányadó időpont tekintetében tévesen értelmezte a jogot. A fellebbező szerint a Közszolgálati Törvényszék által előadott értelmezés sérti a közösségi jog olyan általános alapelveit, mint a jogbiztonság, a hátrányos megkülönböztetés tilalma és az arányosság, valamint a fellebbező jogait. Hangsúlyozza továbbá, hogy a Közszolgálati Törvényszék nem válaszolt az általa a keresetében kifejtett összes jogalapra, és hogy emiatt a végzés indokolása hibás: nem kielégítő és téves.